Document ID: 32009R0183

KOMISIJAS REGULA (EK) Nr. 183/2009
(2009. gada 6. marts),
ar ko groza VI pielikumu Padomes Regulai (EK) Nr. 1234/2007 attiecībā uz kvotu korekcijām cukura nozarē 2009./2010. tirdzniecības gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 59. panta 1. punktu saistībā ar 4. pantu,
tā kā:
(1)
Regulas (EK) Nr. 1234/2007 VI pielikumā ir noteiktas valstu un reģionu cukura, izoglikozes un inulīna sīrupa ražošanas kvotas. Šīs kvotas 2009./2010. tirdzniecības gadam ir jākoriģē, ņemot vērā 3. pantu Padomes 2006. gada 20. februāra Regulā (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu (2).
(2)
Iespējamās izoglikozes papildkvotas, kuras attiecībā uz 2009./2010. tirdzniecības gadu varētu piešķirt vēlāk saskaņā ar to uzņēmumu pieprasījumiem, kas apstiprināti Itālijā, Lietuvā un Zviedrijā, līdz 2010. gada februāra beigām jāņem vērā nākamajā Regulas (EK) Nr. 1234/2007 VI pielikumā noteikto kvotu korekcijā.
(3)
Tādēļ attiecīgi jāgroza Regulas (EK) Nr. 1234/2007 VI pielikums.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1234/2007 VI pielikumu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 6. martā

Labels: 1
17
6